བྷཉྫ་མ་
དང་༑ བདུད་རྩིའི་ཆུ་རྒྱུན་སོགས་བསྐང་གསོ་དང་གཏོར་ཆོག་རིགས་མི་འདྲ་བ་མང་པོ་དང་། ལས་རྣམ་འབྱེད་ཀ་ལ་པིངྐའི་སྒྲ་དབྱངས་དང་། ཟབ་ལམ་སྟོན་པའི་གཏམ་ཨའི་དབྱངས་ངེས་པ་ཅན་གྱི་བྱ་དཀའ་ལ་སོགས་པ་དང་། ལས་རྒྱུ་འབྲས་སྟོན་
པའི་ཆོས་སྐོར་དང་། རང་ལ་བསྐུལ་བའི་སྙིང་གཏམ་སྙིང་གི་ལྕགས་ཀྱུ་ལ་སོགས་པ་ཞེན་བསྐུལ་གྱི་སྐོར་དང་། རྡོ་རྗེའི་གསུང་མགུར་མང་པོ་དང་། ངང་པའི་ཕོ་ཉ་སོགས་ཆབ་ཤོག་གི་སྐོར་དང་། བསྔོ་བ་སྨོན་ལམ་གྱི་སྐོར་དང་བཅས་པ་ཡོངས་སུ་
དྲིལ་ན། བརྒྱད་སྟོང་པའི་ཚིག་གསུམ་འགྱུར་ལྷག་ཙམ་གྱི་ཚོད་བདག་གིས་ཀྱང་རྙེད་ལ། ཕྱོགས་ཕྱོགས་སུ་འཐོར་བ་རྣམས་ནི་བསྡུ་བར་མ་ནུས་པས་དད་པ་དང་ལྡན་པ་དག་གིས་བཙལ་དགོས་སོ། །སླད་ནས་ཀྱང་གྲྭ་པ་རྣམས་ཀྱིས་དཔེ་མི་རྐུ་བ་ལ་
322

།བསླབ་པར་བྱའོ། །དེ་ལྟ་བུའི་གསུང་རབ་བརྩམས་ཆོས་མ་ལུས་པ་ཡང་། དོན་གྱི་བརྗོད་བྱ་ནི། རྒྱལ་བའི་བཀའ་ཇི་ལྟ་བ་བཞིན་ལ་ཚིག་གི་སྡེབས་སྦྱོར་ཕུན་སུམ་ཚོགས་པས་རྣ་བར་སྙན་ཅིང་གོ་བར་སླ་བས་མཁས་པས་
མཐོང་ན་དགའ་བར་བྱ་ཧ་ཅང་རྒྱས་དྲགས་པ་མ་ཡིན་པས་ཉོག་པའི་སྐྱོན་དང་བྲལ། བསྡུས་དྲགས་པ་མ་ཡིན་ཞིང་འཇམ་ཀླས་པས་ཚིག་གྱོང་བའི་སྐྱོན་དང་བྲལ། སྙན་ངག་གི་བརྡ་ཕུན་སུམ་ཚོགས་པས་གྲོང་པའི་ཚིག་གི་སྐྱོན་དང་བྲལ། གབ་ཚིག་མང་
པོས་མ་བཅིངས་པས་གོ་དཀའ་བའི་སྐྱོན་དང་བྲལ། སྐྱེ་བོ་ཕལ་པའི་ཚིག་དང་མ་འདྲེས་པས་ཐ་མལ་པའི་སྐྱོན་དང་བྲལ་བ་སྟེ། མཁས་པ་ལེགས་བཤད་རྩོམ་ན་ཤེས་བྱ་བའི་ཚུལ་དུ། ཚིག་རྣར་སྙན་ཅིང་དོན་ཡིད་ལ་འབབ་པ་སོགས་ཁྱད་ཆོས་དུ་མ་དང་
༤ལྡན་པ་ཤ་སྟག་གོ །དོན་ཟབ་གསུང་རབ་ནོར་བུའི་ཕྲེང་བ་ནི། །སྙན་འཇེབས་ཚིག་གི་སྲད་བུ་ལ་རྒྱུས་ནས། །ཤེས་ལྡན་མགུལ་པའི་རྒྱན་དུ་བྱིན་པ་ལས། །མཁས་མང་ངོ་མཚར་བསྐྱེད་མཁས་ཁྱོད་ལགས་སོ། །ཁྱོད་ཀྱི་ལེགས་བཤད་ཡན་ལག་དྲུག་
ཅུའི་གདབས། །གདངས་སྙན་སྟོང་ཉིད་སྙིང་རྗེའི་ང་རོ་དེ། །དེ་བཞིན་གཤེགས་པའི་བཀའ་དང་མིི་གཉིས་ཞེས། །ཞེས་སར་བཅས་ནས་མཁས་རྣམས་རྟག་ཏུ་བསྔགས། །དགྲ་བཅོམ་མང་པོས་གཅིག་ཏུ་མ་བསྡུས་ཤིང་། །ཚིག་འདི་རྒྱ་གར་ཡུལ་ལས་
མ་བསྒྱུར་ཀྱང་། །རྒྱལ་བའི་བཀའ་ལས་ནམ་ཡང་མི་གཉིས་པའི། །རྨད་བྱུང་གསུང་རབ་འདི་འདྲ་གང་ནས་བྱོན། །སྔོན་མེད་ལེགས་བཤད་སྒྲོག་པ་འདི་ཐོས་ཏེ། །ཤེས་ལྡན་མཁས་པའི་འཁོར་ཚོགས་འབུམ་སྡེ་རྣམས། །དཔག་ཚད་མང་པོ་འདས་
323

དྭགས་པོ་བཀྲ་ཤིས་རྣམ་རྒྱལ་རྣམ་ཐར་
པའི་ཕ་རོལ་ན། །དད་པའི་སྟོབས་ཀྱིས་ཁྱོད་སྐུའི་སྤྱན་སྔར་འདུས། །མ་འོངས་ཁྱོད་གསུང་ལེགས་བཤད་འདི་བྱོན་ནས། །ཐུབ་བསྟན་ཉིན་མོར་བྱེད་པ་རབ་མཁྱེན་པའི། །རྒྱལ་བ་ཞི་བའི་དབྱིངས་སུ་གཤེགས་པ་ན། །སྟོན་པའི་ཞལ་སྐྱིན་བསྟན་བཅོས་
འདི་ལགས་སོ། །དེ་དག་ནི་རྩོམ་པ་བསྡེབས་ལེགས་ཀྱི་འཕྲེང་བས་མཁས་པ་རྣམས་མགུ་བར་མཛད་དེ་བསྟན་པ་ཡུན་རིང་དུ་གནས་པའི་དགའ་སྟོན་སྤེལ་བའི་ཚུལ་ཆེ་ལོང་ཙམ་བརྗོད་པའི་གཏམ་གྱི་རྦ་རླབས་གྱེན་དུ་བསྐྱོད་པའི་རིམ་པའོ།། །།ད་ནི་བྱ་བ་
ལས་ཀྱི་འཁོར་ལོ་ལ་བརྟེན་ནས། བསྟན་པའི་གཞི་རྟེན་དགེ་འདུན་གྱི་སྡེ་བསྐྱངས་ཤིང་། སྐུ་གསུང་ཐུགས་ཀྱི་རྟེན་མཆོག་རྨད་དུ་བྱུང་བ་ལ་སོགས་པ་བཞེངས་པའི་ཚུལ་རྣམས་བརྗོད་པར་བྱ་སྟེ། ཐོག་མར་གསང་ཕུའི་མཐོང་སྨོན་གྲྭ་ཚང་གི་བདག་རྐྱེན་
མཛད་དུས་གྲྭ་པ་བཅུ་གསུམ་ལས་མེད་ཀྱང་ཐུགས་རྗེའི་ཤུགས་ཀྱིས་ཆོས་ཤིན་དུ་དར་རྒྱས་སུ་གྱུར་པ་ལ། མཁས་པ་ཆེན་པོ་བྱང་ཆུབ་བློ་གྲོས་པ་དང་། དྭགས་སྟོན་རིགས་པའི་དབང་ཕྱུག་ཆོས་རྒྱལ་རིན་ཆེན། སློབ་དཔོན་ལེགས་གྲུབ། རིགས་པའི་
དབང་ཕྱུག་ཏི་གུ་གཡག་མགོར་གྲགས་པ་དཔལ་ལྡན་གྲགས། མཁས་པའི་དབང་པོ་རྣམ་རྒྱལ་རྡོ་རྗེ་བ་ལ་སོགས་པ་འཆད་ཉན་ལ་རིམ་པས་བསྐོས་ནས་བདག་པོའི་རྐྱེན་མཛད་པས། བསྟན་པ་ལ་ཕན་བདེ་ཟླ་མ་མཆིས་པར་གྱུར་ཏེ། དིང་སང་གི་བར་དུ་
གསུང་རྒྱུན་ལ་འཆད་ཉན་རྒྱུན་མ་ཆད་པ་འདི་ཡིན་ལ། མ་དམང་བའི་རིགས་དང་མཁྱེན་པའི་སྤྱན་ཡངས་པས་ཐུགས་ཀྱི་སྲས་དམ་པར་གྱུར་པ་ཆོས་ཀྱི་རྗེ་རྗེ་བཙུན་པ་ཤེལ་དཀར་ཆོས་སྡེའི་གདན་སར་བསྐོས་རྗེས། གྲྭ་ས་དེར་གཏོགས་པའི་ཀློག་པ་ཇི་སྙེད་
324

a
སོ་དྲུག་
৩
།ཅིག་ཡོད་དོ་འཚལ་ཕྱོགས་ཅིག་ཏུ་ཆོས་བར་ལ་བྱོན་ནས་ཐོས་བསམ་རྒྱ་ཆེར་སྤེལ་བའི་སླད་དུ་ཕུགས་གསར་བྱ་བའི་དགེ་བའི་གནས་དམ་པར་ཡུན་དུ་བཞུགས་པ་ལས་ཚོགས་པ་བརྒྱད་བརྒྱ་ཕྱིན་འདུས་པའི་འཆད་ཉན་ལ་བྱང་
ཆུབ་སེམས་དཔའ་ཆེན་པོ་མཁས་པ་བྱང་བློ་བ་བསྐོས་པས། དུས་ཕྱིས་ཆོས་ཀྱི་རྗེ་དོན་ཡོད་རྣམ་རྒྱལ་བའི་བར་དུ་ཕྲིན་ལས་རྣམ་པར་དཀར་བའི་རྒྱུན་མ་ཆད་པར་མཛད་ཅིང་། དགེར་དུ་ལུང་རིགས་འབྲུག་སྒྲ་དང་། རིགས་ལམ་གསལ་བྱེད་ལ་འཆད་ཉན་
བྱེད་པའི་གྲྭ་ཚང་ཀྱང་བཅུ་གསུམ་ཙམ་འཛུགས་པར་མཛད་ལ།
མཛད་པ་དང༌།
བྱམས་ཆེན་ཆོས་སྡེར་ཀྱང་གསུང་རྒྱུན་འཛིན་པ་ལ་དགེ་རྒྱས་གྲྭ་ཚང་བྱ་བ་བཙུགས་ནས་གསུང་ལས་སྐྱེས་པའི་གནས་ལྔ་རིག་པ་ཆེན་པོ་དཀར་ཤཱཀ་སྨྲ་བའི་དབང་པོ་འཆད་ཉན་ལ་བསྐོ་བར་
༼མངོན་༽སྔོན་དགའ་ཆོས་སྡེར་ཀྱང་གསུང་རྒྱུན་འཆད་པའི་གྲྭ་ཚང་དྲུག་བཙུགས་ནས་བུ་སློབ་མཁས་པ་རྣམས་ཆོས་ཀྱི་སྒྲ་དབྱངས་སྒྲོག་པ་ལ་བསྐོ་བར་མཛད། དཔལ་གྱི་རྩེས་ཐང་དུ་སྤུ་གུ་དོ་པའི་རྒྱ་མཚོར་གྲགས་པ་ལ་བདག་རྐྱེན་
མཛད་དེ། མཁས་པའི་ཡང་མཁས་མཆོག་ཆེན་པོར་དཔལ་འབྱོར་རྒྱ་མཚོ་བ་གསུང་སྒྲོས་ཀྱི་ཆོས་སྟོན་པ་པོར་བསྐོས་པས་བསྟན་པ་ལ་ཕྱག་བྲིས་རྒྱ་ཆེན་པོ་དོད་པ་བྱུང་ཞིང་། དྭགས་པོ་སྐུ་རབ་པའི་རྒྱལ་སྲིད་ཆོས་ཀྱི་འཁོར་ལོར་བསྒྱུར་བར་བཞེད་
ནས༑ ཡབ་ལ་དགེ་འདུན་གྱི་སྡེ་འཛུགས་པར་གསོལ་བས། མངའ་ཞབས་ལ་འཐུས་བཙུན་ཀྱང་འགའ་ཞིག་བསྡུས་ཤིང་། ཕྱགས་ཕྱི་དྲུང་སྐོར་དུ་གཏོགས་པའི་ལོ་སུམ་ཅུར་མ་ལོངས་པ་རྣམས་གཉིས་གཉིས་ཟུང་དུ་བྱས་ནས་རྒྱན་འདོར་དུ་སྩལ་ཏེ། དེ་
325

དྭགས་པོ་བཀྲ་ཤིས་རྣམ་རྒྱལ་རྣམ་ཐར་
པར་མ་གྱུར་པས།
རེ་ཆོས་སྒོར་བཅུག་པའི་དགེ་འདུན་ཉིས་བརྒྱ་ལྷག་ཙམ་ལ་འཚོ་བ་སླ་ནས་སྦྱར་ཏེ་སློབ་གཉེར་གྱི་གྲྭ་བཅས། ཀློག་པ་ལ་འབད་དུ་བསྩལ་བའི་མུར། མེ་མོ་སྦྲུལ་གྱི་ལོ་ལ་བདག་ཉིད་ཆེན་པོ་འདི་དྭགས་པོར་ཆོས་བར་ལ་ཕེབས་པའི་ཚེ་ཉ་མཆོད་པའི་དགོན་
ལག་ལྕང་ར་བྱ་བ་སྔ་ཉིད་ནས་རིན་གྱིས་ཉོས་ཏེ་ཕྱག་ན་ཡོད་པ་དེར་བཞུགས་ནས་ཆོས་ཀྱི་འཁོར་ལོ་བསྐོར་བས། དགེ་འདུན་གྱི་ཚོགས་རྣམས་སྐུ་རབ་ནས་གསུང་ཆོས་ལ་བསྙག་པར་བྱས་པ་ཅུང་ཟད་ཐག་འགྱངས་པའི་དབང་གིས་ཆོས་ཧ་ཅང་འཕེལ་ཆེས་
ད་ལྟ་དགོན་པ་ཡོད་པ་འདིའི་རྡོ་འདེབས་རྣམས་སུ་གླེའུ་ལྡིང་ལ་བརྟེན་ནས་བསྡད་པ་རྣམས་ཐོས་བསམ་འཕེལ་བར་གྱུར་པ་ལས། རྗེ་ཉིད་ཀྱིས་སའི་དཔྱད་ལེགས་པ་སོགས་ཀྱིས་སྤྲོ་བ་བསྐྱེད་པར་མཛད་ནས། སྤྱིལ་བུ་འདེབས་སུ་
བརྩལ་བས། དགོན་པ་མང་པོར་འཕེལ་ནས། དུས་ཕྱིས་དགེ་འདུན་གྱི་འདུ་བ་རྒྱ་ཆེན་པོར་གྱུར་པ་ལ། སྡེ་སྣོད་འཛིན་པ་ཡོན་ཏན་རྒྱ་མཚོ་བ་མཁན་འོག་མར་བསྐོས་ཤིང་། གྲྭ་ཚང་སོ་སོའི་ཆོས་འཆད་ལ་དབོན་པོ་བཟང་པོ་རིན་ཆེན་དང་། སློབ་དཔོན་
དགེ་འདུན་དཔལ་བ། སློབ་དཔོན་བློ་བཟང་། སློབ་དཔོན་གྲགས་པ་འབྱུང་གནས་ལ་སོགས་པ་གསུང་ལས་སྐྱེས་པའི་མཁས་པ་རྣམས་བསྐོས་ཏེ། ཐོས་བསམ་སྒོམ་གསུམ་གྱི་སྒོ་ནས་བསྟན་པ་སྤེལ་བར་མཛད་ལ། ལོ་རླན་གྱི་རྩི་འདོག་དགོན་སྒོ་སྐུ་་གྱི་
བར་དུ་ཞིག་རལ་ལ་སོང་བའི་ཚེ། འཕྲིན་ལས་རྒྱུན་མི་ཆད་པའི་རྟེན་འབྲེལ་ལ་མངའ་བརྙེས་པས་བཀྲ་ཤིས་སྒང་གི་ཆོས་སྡེ་འདི་ཉིད་ལུང་བསྟན་ནས་འདེབས་སུ་རྩལ། མཁས་པ་ཆེན་པོ་དགེ་འདུན་རིན་ཆེན་ལ་སོགས་པ་ཆོས་སྟོན་པར་དབང་བསྐུར་
326

a
སོ་བདུན་
།བས། ལུང་རིགས་སྨྲ་བ་མང་དུ་འདུ་བའི་དགེ་འདུན་གྱི་སྡེ་ཆེན་པོ་འདིར་འཕེལ་ཏེ། དཔལ་དང་ལྡན་པའི་ཆོས་ཀྱི་སྡེ་འདི་གཉིས་ཀྱི་བསྟན་པའི་རྒྱུན་གྱིས། མཐོང་སྨོན་གྲྭ་ཚང་གི་ཕྲིན་ལས་ཀྱི་རྩ་ལག་མཆོག་ཏུ་གྱུར་པ་འདི་
ཡིན་ནོ། །སྒམ་པོར་སྤྱན་སྔ་བ་བསོད་ནམས་རིན་ཆེན་ལ་བཤད་གྲྭ་འཛུགས་པར་གསོལ་ནས་སྣེའུ་ཐང་གི་ཆོས་གྲྭ་གསར་དུ་བཙུགས་ཏེ། ཆེན་པོ་ཆོས་རྒྱལ་རིན་ཆེན་ཆོས་སྟོན་པ་པོར་བསྐོས་པས་ཀྱང་དིང་སང་གི་བར་དུ་ཆོས་སྡེ་དར་རྒྱས་སུ་འགྱུར་བར་
མཛད༑ གཞན་ཡང་མདོ་ཁམས་ནས་མངའ་རིས་ཀྱི་བར་སྟོད་སྨད་ཡན་ཕྱིན་ཀུན་ཏུ་གྲྭ་བུ་སློབ་དང་། ཡོན་བདག་དང་བཅས་ཐམས་ཅད་ལ་བསྟན་པའི་གཞི་རྟེན་དུ་དགོན་གནས་འདེབས་པར་བསྐུལ་བ་དང་། དགོན་གནས་དེ་ཆགས་པའི་རྟེན་འབྲེལ་དུ་སྐུ་
གསུང་ཐུགས་ཀྱི་བརྟེན་བཞེངས་པར་བསྐུལ་བ་དང་། དེ་དར་རྒྱས་སྤེལ་བའི་ཐབས་སུ་དགེ་འདུན་གྱི་སྡེ་བཤད་སྒྲུབ་ཀྱི་སྙིང་པོ་ཅན་འཛུགས་པར་བསྐུལ་བ་སོགས་མཛད་པས། སྤྱིར་སངས་རྒྱས་ཀྱི་བསྟན་པ་ལ་ཕྱག་བྲིས་སུ་མཛད་ཅིང་། ཁྱད་པར་དུ་
དཔལ་ལྡན་ས་སྐྱ་པའི་བསྟན་པ་ས་ཆེན་པོ་འཁོར་ཡུག་དང་བཅས་པ་ཁྱབ་པར་སྤེལ་ལོ། །བྱེ་བྲག་ཏུ་ཤྲཱི་ནཱ་ལེནྡྲའི་ཚོས་ཀྱི་སྡེ་ཆེན་པོ་འདི་བཏབ་ནས། ལྷ་ཆེན་དང་དངུལ་གདུང་སོགས་རྟེན་ངོ་མཚར་ཅན་རྣམས་བཞེངས་པ་སོགས་ཀྱི་ཚུལ་ནི། རོང་སྟོན་
ཐམས་ཅད་མཁྱེན་པའི་ཞལ་སྔ་ནས་ཕྱོགས་མཐའི་བུ་སློབ་ལ་ཐུགས་ཀྱི་བརྩེ་བས་སངས་རྒྱས་ཀྱི་བསྟན་པའི་གཞི་རྟེན་དུ། དཔལ་ལྡན་ས་སྐྱ་པའི་ཆོས་སྡེ་ཞིག་མཛད་པར་བཞེད་པས། རིགས་ལྔ་ལྷ་ཁང་དང་། བྱང་ཆུབ་གླིང་། ལྷ་རིང་བྲག་གི་
327

དྭགས་པོ་བཀྲ་ཤིས་རྣམ་རྒྱལ་རྣམ་ཐར་
ཞོལ༑ སྙེ་ཕུ་སོགས་སུ་མཁར་ལས་ཀྱི་སྟ་གོན་མང་དུ་མཛད་ཀྱང་ཅུང་ཟད་རྟེན་འབྲེལ་མ་འགྲིག་པས། འཕན་ཡུལ་གྱི་སའི་ཐིག་ལེ་རྣམས་སུ་དགོན་ས་ཚོལ་བར་དཔོན་སློབ་ཕྱེད་དང་ལྔ་བརྒྱ་ཕྱིན་ཆོས་བར་བཏེག་པའི་མཚམས་སུ། བདག་ཉིད་ཆེན་པོ་
འདི༑ ལྷ་དབུ་ཚལ་པའི་ཞལ་ངོ་རྣམས་ཀྱིས། སྙེ་ཕུ་མཐོང་སྨོན་དུ་སྤྱན་དྲངས་ནས་ཆོས་ཀྱི་འཁོར་ལོ་བསྐོར་བར་གསོལ་བ་ན། དབེན་པ་ལ་དགྱེས་པའི་དབང་གིས། སྙེ་ཕུ་ཤུག་བསེབ་ཏུ་ཕྱགས་ཕབ་ནས་གསུང་ཆོས་ཀྱི་བཀའ་དྲིན་བསྩལ་བ་ན་ཕྱོགས་
ཕྱོགས་ནས་བྱ་བྲལ་ཕོ་མོ་མང་དུ་འདུས་པ་རྣམས་གནས་ཁང་གིས་དབུལ་བར་བྱས་པས། ཆོས་ཞུ་རིང་གི་གནས་ཁང་རང་ཤོང་ཙམ་སྤང་ལས་བྱས་པ་དང་ས་ཕག་ལས་བྱས་པ་དང་ལོ་མ་ལས་བྱས་པ་དང་ས་ཕུག་ཕྱེད་ཡོལ་ཅན་ལ་སོགས་པ་མང་དུ་འཕེལ་
བ་ལ། བཅོལ་བསྒྲོག་ལ་དགའ་བ་དག་གིས། རོང་སྟོན་ཆེན་པོས་དགོན་པའི་གཞི་མང་དུ་གཏིང་ནས་ཡང་ཡང་སྤོས་པ་ལ་བདག་ཉིད་ཆེན་པོ་འདི་ཐུགས་སྙུགས་བུད་དེ། ཉིད་རང་ཟུར་དུ་དགོན་པ་འདེབས་ཀྱིན་འདུག་པའི་ཅལ་ཅོལ་མང་དུ་སྒྲོག་
པ༑ ཆོས་ཀྱི་རྗེ་བཟོད་ཆེན་ཕྱོགས་ལས་རྣམ་རྒྱལ་བ་ཤེལ་གྲོང་ན་ཆོས་བར་ལ་བཞུགས་པའི་སྙན་དུ་གསན་ནས། སྦ་མཁར་ལ་བརྟེན་ཞབས་བཙུགས་ནས་སྙེ་ཕུལ་ཕྱགས་ཕེབས་ཏེ་གསུངས་པ། གྲོགས་པོ་ཁྱེད་འདིར་དགོན་གསར་འདེབས་པར་འདུག་
ཟེར་བའི་གཏམ་ཚོར་བྱུང་བ་མི་དག་ལ་ཆེ། རང་ཅག་གི་ཕ་རྒན་ཀྱང་དགོན་པ་འདེབས་པའི་ཐུགས་བཞེད་ནི་ཤིན་དུ་དུར། སྐྱིད་གཡོར་གྱི་སའི་ཆ་རྣམས་སུ་དགོན་པའི་གཞི་མང་དུ་བཏིང་ཀྱང་རྟེན་འབྲེལ་མ་འགྲིག་པས་འཕན་ཡུལ་གྱི་སའི་ཐིག་ལེ་རྣམས་
328

আ
།སུ་དགོན་ས་ཚོལ་དུ་གཞུད་པ་ནི་ཐུགས་ལ་མངའ། དགུང་ལོ་བདུན་བཅུས་གཉའ་མནན་ཀྱང་། ཐུགས་རྒྱ་ནི་ནམ་མཁའི་མཐའ་ལྟར་ཤིན་ཏུ་ཆེ། ཐུགས་ཀྱི་བཞེད་པ་བསྒྲུབ་མི་ནི་འགའ་ཙམ་དུ་བས་ན། ཁོང་བགྲེས་པོ་རང་
ཅག་གཉིས་ཀྱི་བློས་བཏང་ན། ཐུགས་པསམ་ལམ་དུ་ལས་ཕར་གདོན་མི་འཚལ་བས། དཔོན་སློབ་དགོན་པ་ཐུན་མོང་དུ་འདེབས་པ་ཅི་ནས་ཀྱང་གལ་ཆེ་བ་སོགས། ཅམ་བུ་བས་མ་ཡིན་པར་དོན་ལ་རྟོན་པ་ཉིད་དུ་གསོལ་བའི་ལན་དུ་ཐུགས་ཀྱིས་དགེས་པ་
》རབ་ཏུ་གང་བས་ཞལ་གྱི་དཀྱིལ་འཁོར་འཛུམ་པའི་མདངས་ཀྱི་བྱུགས་ཏེ་བཀའ་བསྩལ་བ། བདག་གི་ཡིད་ལ་ཇི་ལྟར་འབབ་པའི་གཏམ་གྲོགས་དམ་པས་གསུང་བར་འོས་པ་ཉིད་གསུངས་པ་སྟེ། རྗེའི་ཞལ་སྔ་ནས། དགོན་ས་གཟིགས་པའི་རིང་
ལ༑ ཕྱོགས་འདིར་དམ་པའི་ཆོས་དོན་དུ་གཉེར་བ་དག་གི་འདོད་པ་བསྐང་ནས་སླད་ཀྱིས་ཕྱགས་ཕྱི་བསྒྲུབ་པའི་ཁས་ལེན་ཞབས་དྲུང་ཉིད་དུ་ཕུལ་ཡོད་པ་ལས་འགྱུར་བ་ཅི་ཞིག་སྲིད་དེ། རྡོ་ལ་བྲིས་པའི་རི་མོ་སུབས་པར་དཀའ་བ་ཇི་ལྟ་བ་བཞིན་ནོ། །དེའི་
ཕྱིར་ན་འདིར་ཆོས་ཉན་པར་འདུས་པ་དག་གནས་ཁང་གིས་འཕོངས་པར་གྱུར་ནས། ཆར་གྱི་འཇིགས་སྐྱོབ་དུ་ཕྱེད་སྤྱིལ་གྱི་རྣམ་པ་རེ་ཙམ་བྱས་འདུག་པ་ལ། གཞན་གྱིས་སྒྲོ་བཏགས་པའི་གཏམ་ལ་ཡིད་རྟོན་པར་མ་མཛད་ཅིག ཅེས་བྱ་བ་ལ་སོགས་པ་
ལྡེམ་པོ་དང་བྲལ་བའི་གསུང་འཇམ་ཞིང་ཡིད་ལ་བབ་པ་གསོང་པོར་བསྩལ་ནས། མཆེད་གཉིས་པོ་བཀའི་སྒྲོ་བ་ལྷུག་པར་མཛད་དེ། ཟླ་བ་དགུ་པའི་ཚེས་བཅུ་ལ་ཞལ་རྣམ་པ་གཉིས་ལྷན་ཅིག་པར་ཞབས་དྲུང་དུ་ཐེགས་པའི་དུས་བསྒྲིགས། དེའི་རིང་ལ་
329

དྭགས་པོ་བཀྲ་ཤིས་རྣམ་རྒྱལ་རྣམ་ཐར་
གསང་ཕུ་སོགས་ཡན་ཕྱིན་རྣམས་སུ་བུ་སློབ་མཐའ་དག་ལ་བརྡ་འགྲིམས་མཛད་ནས། དུས་ངེས་ལ་མཆེད་རྣམ་པ་གཉིས་འདུས་པ་རྒྱ་མཚོའི་འཁོར་གྱིས་བསྐོར་ནས་ངང་པའི་ཚོགས་པད་མོའི་མཚོ་ལ་ལྡིང་བ་ལྟར་རྗེའི་དྲུང་དུ་སྙགས་པ་ན། ཐམས་ཅད་
མཁྱེན་པ་དཔོན་སློབ་གྲོས་ནས་ཉན་པོར་ཕྱགས་ཕེབས་ཏེ། དབྱར་གནས་པ་ཞལ་གྱིས་འཆེས་པའི་ཞབས་པད་དབུའི་གཙུག་ཏུ་བརྟེན་པའི་བཀའ་དྲིན་ཐོབ་བོ། །དེར་དཔོན་སློབ་དྲིལ་བས་དགེ་འདུན་གྱི་འདུ་བ་བདུན་བརྒྱ་ལ་ཉེ་བ་ཙམ་དམ་པའི་ཆོས་འཕེལ་
བར་བཞུགས་པའི་སྐབས་སུ། དགོན་ས་གང་དུ་གནང་བར་ཡོད་པ་སོགས་བཀའི་སྒྲོ་བ་མཛད་པ་ན། ཐམས་ཅད་མཁྱེན་པ་ཆེན་པོའི་ཞལ་སྔ་ནས། སྡེ་པ་རེ་རེས་དགོན་ས་འབུལ་བའི་ས་དམིགས་རེ་འདུག་ཅིང་། ཁྱད་པར་རྒྱལ་ཆེན་རྩེའི་ཡར་ཁུགས་
ནས་དམིགས་ཅུང་ཟད་ཁྲ་བ་ཞིག་འདུག་རུང་། དེར་རྟེ